**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2018 ОНЫ 4-Р САРД ХИЙЖ ГҮЙЦЭТГЭСЭН**

 **АЖЛЫН ТАЙЛАН**

2018.04.26. Зуунмод.

Аймгийн ИТХ-ын Тэргүүлэгчид, Ажлын албанаас 2018 оны 4 дүгээр сард дараах ажлуудыг хийж гүйцэтгэлээ. Үүнд:

Аймгийн ИТХ-ын Тэргүүлэгчдийн 5, 6-р хуралдаан хуралдаж 17 асуудал хэлэлцэн 10 тогтоол батлан гаргаж, хуралдааны 4 тэмдэглэлээр үүрэг өгөн 1 асуудлыг хойшлуулав.

**- Тэргүүлэгчдийн V-р Хуралдаанаар:**

1.Аймгийн ИТХ-ын ээлжит Есдүгээр хуралдааны товыг 2018 оны 6 дугаар сарын 16-ны өдөр хуралдуулахаар тогтож хуралдаанаар нийт 4 асуудал хэлэлцэхээр батлав.

2. Зүүн хойд Азийн орнуудын Хурлын дарга нарын 9 дэхь удаагийн форум зохион байгуулах бэлтгэл ажлын явцыг хэлэлцээд тус форумын бэлтгэлийг хангаж, зохион байгуулах талаар тодорхой ажил хариуцсан дэд ажлын хэсгүүдийг байгуулан үүрэг даалгавар өгч, удирдлага чиглэлээр хангаж ажиллан форум зохион байгуулахад шаардагдах зардлын төсвийг аймгийн ИТХ-ын Тэргүүлэгчдийн 6 дугаар хуралдаанд танилцуулахыг ажлын хэсгийн ахлагч Р.Болдод хуралдааны тэмдэглэлээр үүрэг өгөв.

3. “Монгол мал” үндэсний хөтөлбөрийг хэрэгжүүлж, аймгийн мал аж ахуйн салбарыг тогтвортой хөгжүүлэх бодлого, хэрэгжүүлэх арга хэмжээний төлөвлөгөөний хэрэгжилтийн явцыг хэлэлцээд Эрчимжсэн болон хагас эрчимжсэн аж ахуйнуудаар, аймгийн Хүнс, хөдөө аж ахуйн газрын даргын 2017 оны А/35 дугаар тушаалаар батлагдсн “Үхрийн эрчимжсэн загвар аж ахуйн шалгуур үзүүлэлт”-ийг хангуулж, шаардлагатай малын тэжээлээ бэлтгэхэд нь зориулан тариалангийн болон хадлангийн талбай эзэмшүүлэх /төлөвлөгөөний 8.1/ ажлыг үргэлжлүүлэх, энэ ажилтай холбогдсон тулгамдаж буй асуудлыг судлан шийдвэрлүүлэх, малын гоц халдварт, халдварт өвчний тандалт хяналтыг тогтмолжуулах, мал сүргийг, ялангуяа эрсдэл бүхий бүс нутгийн мал сүргийг урьдчилан сэргийлэх тарилга туулга, вакцинжуулалт зэрэг мал эмнэлгийн арга хэмжээнд бүрэн хамруулах, энэ талаар малчид, мал эмнэлгүүдийн ажлын хариуцлага, санаачлагыг өндөржүүлж ажлын үр дүнг дээшлүүлэх, өрхийн эрүүл мэндийн дэвтрийг малчдаар бүрэн хөтлүүлж, аймаг, сум хоорондын малын шилжилт хөдөлгөөнд тавих мал эмнэлэг ариун цэврийн хяналтыг /төлөвлөгөөний 9.2, 9.8/ эрс сайжруулах ажиллах, төлөвлөгөөний хэрэгжилт гаргахдаа тухайн зорилт, арга хэмжээг хэрэгжүүлэх талаар хийсэн ажлыг бүрэн тусгаж, ажлын үр дүнг тодорхой илэрхийлж, ололт, дутагдалд үнэлэлт дүгнэлт өгч, шаардлагатай арга хэмжээ авч ажиллахыг аймгийн Засаг даргад даалган хуралдааны тэмдэглэлээр үүрэг өгөв.

4. Хаврын тариалалтын бэлтгэл ажлын тухай мэдээллийг хэлэлцээд аймаг, сумдын тариалалтын штабын ажлыг тогтмолжуулж, тариалан бүхий иргэн, аж ахуйн нэгжүүдийн хаврын тариалалтын бэлтгэл, ялангуяа, техникийн засварыг түргэн хугацаанд дуусгуулах ажлыг эрчимжүүлэх, үрийг шинжилгээнд хамруулах, шатахуун сэлбэгийн хангамжийг сайжруулах талаар иргэн, аж ахуйн нэгжид, нутгийн захиргааны байгууллагын зүгээс чиглэл өгч зохих дэмжлэг үзүүлж, хяналт тавьж ажиллах, “Газар тариалангийн тогтвортой хөгжил 2018” тариаланчдын улсын зөвлөгөөний болон аймгийн “Төмс, хүнсний ногооны үйлдвэрлэл эрхлэгчийн зөвлөлдөх уулзалт” “Тэжээлийн ургамал тариалагч үйлвэрлэл эрхлэгчдийн зөвлөлдөх уулзалт”, “Үр тарианы үйлвэрлэл эрхлэгчдийн зөвлөлдөх уулзалт”-ын шийдвэр, уг уулзалт зөвлөлгөөнүүд дээр тариаланчдын гаргасан саналыг судлан хэрэгжүүлж, тариалалтын бэлтгэл ажлыг эрчимжүүлж үр дүнд хүргэж ажиллах, хаврын тариалалтад дутагдаж буй үр тарианы үрийг хангах зорилгоор Улсын нөөцийн болон Тариалан эрхлэлтийг дэмжих сангийн үр, Орсын холбооны улсаас авч буй үрээс иргэн, аж ахуйн нэгжид хуваарилуулах, татан авч цэвэрлэж, нарлуулж, соёололтыг нь идэвхижүүлэх арга хэмжээ авахуулж, хэрэгжилтэд хяналт тавьж ажиллахыг аймгийн Засаг даргад даалган хуралдааны тэмдэглэлээр үүрэг өгөв.

5. Төрийн дээд одон медальд уламжлах тухай асуудлыг хэлэлцээд ХГУТО-оор 1, АГО-5, ХХМ-иар-2 иргэдийг шагнуулахаар 33 дугаар тогтоолыг батлан Монгол Улсын Ерөнхийлөгчид уламжлав.

6.Шүүхийн шийдвэр гүйцэтгэх тухай асуудлыг хэлэлцээд 34 дүгээр тогтоолыг батлав.

**- Тэргүүлэгчдийн VI-р Хуралдаанаар:**

Аймгийн ИТХ-ын Тэргүүлэгчдийн 6 дугаар хуралдаан 2018 оны 4-р сарын 26-ны өдөр аймгийн ЗДТГ-ын “Соёмбо” танхимд хуралдав. Тус хуралдаанаар 11 асуудал хэлэлцлээ.

1.Хөдөлмөр эрхлэлтийг дэмжих аймгийн хөтөлбөр /2017-2018/-ийн хэрэгжилтийн явцыг хэлэлцээд хуралдааны тэмдэглэлээр үүрэг өгөв.

2. Аймгийн иргэдийн Төлөөлөгчдийн Хурал, Тэргүүлэгчид, Ажлын албаны 2018 оны үйл ажиллагааны төлөвлөгөөнд тусгагдсан хяналт шалгалтын ажлыг хэрэгжүүлэх зорилгоор ажлын хэсэг томилж ажиллуулах тухай мэдээллийг хэлэлцээд ИТХ-ын Нийгмийн бодлого, Байгаль орчин хөдөөгийн хөгжлийн хорооны гишүүдийн бүрэлдэхүүнтэй 2 ажлыг хэсгийг томилов.

3.Монгол улсын Хөдөлмөрийн баатар, Ардын жүжигчин, төрийн шагналт Гомбожавын Гомбосүрэнгийн мэдэлсний 100 жилийн ойтой хамтатган тэмдэглэх тухай асуудлыг хэлэлцээд “Ой тэмдэглэх тухай” тогтоолыг батлав.

4. Аймгийн ИТХ-ын төлөөлөгчөөс асуулга тавих тухай журмын төслийн тухай асуудлыг хэлэлцээд “Журам батлах тухай” тогтоолын төслийг батлав.

5. Сумдын ИТХ-ын хуралдааны материалд хяналт шинжилгээ хийсэн дүнгийн тухай мэдээллийг хэлэлцээд хойшуулахаар шийдвэрлэв.

6. Шилэн дансны хөтлөлтийн талаарх мэдээллийг хэлэлцээд “Шилэн данс хөтлөлтийн тухай” тогтоолыг батлав.

7. Зүүн хойд азийн орнуудын Хурлын дарга нарын форум, хөрөнгө оруулагчдын чуулганд шаардлагатай төсвийн төслийн танилцуулгыг хэлэлцээд тогтоолын төслийг дэмжин батлав.

8. Аймгийн 2018 оны төсвийн 1-р улирлын гүйцэтгэл, аймгийн ИТХ-ын 2017 оны 8-р хуралдааны “Аймгийн 2018 оны төсөв батлах тухай” 02-р тогтоолын хэрэгжилтийн мэдээллийг хэлэлцээд хуралдааны тэмдэглэлээр үүрэг өгөв.

9.Аймгийн ИТХ-ын төлөөлөгчийн асуулгад хариу авах тухай асуудлыг хэлэлцээд тус анхаарах асуудлын тухай шийдвэрийн төслийг батлав.

10. “Төв соёл” бичил хөтөлбөр батлах тухай асуудлыг хэлэлцээд “Төв соёл” бичил хөтөлбөр батлах тухай тогтоолыг батлав.

 11.Төрийн дээд одон медальд уламжлах тухай асуудлыг хэлэлцээд “Хөдөлмөрийн гавьяаны улаан тугийн одон”-оор-1, “Цэргийн гавьяаны одон”-оор-1, “Алтан гадас одон”-оор-5, “Хөдөлмөрийн хүндэт медаль”-иар-7 иргэдийг шагнуулахаар тогтоолын төслийг батлан Монгол Улсын Ерөнхийлөгчид уламжлав.

Энэ сард аймгийн ИТХ-ын дарга болон Ажлын албанд хандсан 36 албан бичиг ирснийг бүртгэн авч Хурлын дарга болон нарийн бичгийн даргад танилцуулан хариу өгөх шаардлагатай 1 бичигт албан хариуг өгч ажилласан байна.

Аймгийн ИТХ-ын даргад хандан Сэргэлэн сумын 1 иргэнээс Цагаатгах ажлын хүрээнд оронсууц, мөнгөн тусламж олгох тухай өргөдөл ирснийг хуулийн хугацаанд багтаан тухайн иргэнд албан бичгээр хариуг өгч ажилласан байна.

Аймгийн ИТХ-ын дарга, Хурлын Ажлын албанаас Ерөнхийлөгчийн тамгын газар, салбарын яамдуудад болон холбогдох албан байгууллагад 40 бичгийг гарган хүргүүлж ажиллалаа.

 Аймгийн иргэдийн төлөөлөгчдийн Хурлын Тэргүүлэгчдийн 2012 оны 09 дүгээр сарын 25-ны өдрийн 100 дугаар тогтоолоор 7 хоног бүрийн Лхагва гарагийг “Нийгмийн эрүүл мэндийн өдөр” болгон зарласан бөгөөд тус тогтоолын дагуу “”Нарны алхалтыг зохион байгуулж байгаа бөгөөд аймгийн ИТХ-ын ажлын албаны ажилчид өглөөний 6 цагт Мөнх-Алдарын талбайд бие халаах дасгал хийж, тогтоосон чиглэлийн дагуу нарны алхалт хийж оролцов.

Нээлттэй нийгэм форумаас 4-р сарын 25-026 ны өдрүүдэд зохион байгуулсан “Иргэдийн хяналт нийтийн эрх ашгийг өмгөөлөх ” сургалтанд аймгийн ИТХ-ын төлөөлөгч Д.Батсуурь, Г.Мөнхбадрал, Д.Алтанцэцэг, Ажлын албаны ажилтан Д.Оюунсайхан, аймгийн ИТХ-ын дэргэдэх Иргэний зөвлөлийн гишүүн Ц.Цэрэндорж нар хамрагдав.

Аймгийн ИТХ-ын Ажлын албанаас сумдын ИТХ-ын хийсэн ажлын тайланг сар бүр авч байгаатай холбогдуулан энэ сард Баяндэлгэр, Заамар, Лүн, Баян, Цээл сумдын ИТХ-д 4-р сарын ажлын тайлангаа ирүүлж ажилласан байна.

Үүнд:-

Баяндэлгэр сумын ИТХ-ын тэргүүлэгчдийн хуралдаан 100 хувийн ирцтэйгээр 2018 оны 4 дүгээр сарын 16-нд хуралдаж 10 асуудал хэлэлцэж зохих шийдвэрүүдийг гарагсан байна.

1.Сум хөгжүүлэх сангийн үйл ажиллагааны тухай, Цаг үеийн асуудлаар сумын засаг дарга Г.Баасанжавын мэдээлэл, Архидан согтуурахаас урьдачлан сэргийлэх хяналт тавих” хөтөлбөрийг хэрэгжүүлэх талаар хийх ажлын төлөвлөгөө батлах тухай, Залуучуудын талаар баримтлах бодлого, түүнийг хэрэгжүүлэх үйл ажиллагааны төлөвлөгөөний явц, Эрүүл мэндийн төвийн “Эмэгтэйчүүд хүүхдийн эрүүл мэндийг дэмжих хөтөлбөр”, “Элэг бүтэн монгол-2 хөтөлбөр”, Сувилагч хөтөлбөр”-үүдийг хэрэгжүүлэх үйл ажиллагааны төлөвлөгөө батлах тухай, “Хөдөлмөр эрхлэлтийг дэмжих хөтөлбөр”-ийг хэрэгжүүлэх үйл ажиллагааны төлөвлөгөө батлах тухай, Хайгуулын тусгай зөвшөөрөлтэй зарим аж ахуйн нэгжүүдийн тухай, Иргэдийн Төлөөлөгчдийн Хурлын ээлжит бус хуралдааны тов тогтоох тухай, Сум хөгжүүлэх сангийн хөрөнгөөр хэрэгжүүлэх төслийн сонгон шалгаруулалт хийх өдрийн товлох болон зарим иргэдийг шагналд тодорхойлох тухай зэрэг асуудлуудыг хэлэлцсэн байна.

Сумын ИТХ-аасБагийн Иргэдийн Нийтийн Хурлын дарга тэргүүлэгчдийг чадавхижуулах сургалтыг 2018 оны 4 дүгээр сарын 18 өдөр сумын “иргэний танхимд” зохион байгуулсан бөгөөд сургалтанд сумын удирдлага, 2 багийн И.Н.Хурлын дарга, тэргүүлэгчид, багийн засаг дарга нар болон сумын Иргэдийн Төлөөлөгчдийн Хурлын төлөөлөгчид нийт 21 хүн оролцсон байна. Энэ үеэр Тогтвортой амьжиргаа-3 төслийн зохицуулагч Ц.Буманбуян өөрийн төслийн талаар болон орон нутгийн хөгжлийн сангийн үйл ажиллагааны талаар танилцуулж ажилласанаас гадна Багийн иргэдийн нийтийн хурлын дарга Д.Гүндэгмаа Д.Цэрэнлхам нар баг сумын удирдлагууд тулгамдаж буй асуудлууд, шийдвэрлэх арга зам,иргэдийн оролцоо, хурлаар хэлэлцэх асуудлуудыг төлөвлөх, ЗДТГ-ын мэргэжилтнүүдийн оролцоо дэмжлэг зэрэг сэдвээр харилцан ярилцсан байна.

Гэмт хэргээс урьдчилан сэргийлэх ажлыг зохицуулах зөвлөлөөс 7-9 ангийн сурагчдын дунд “Хүүхдийн эрх ба гэр бүлийн хүчирхийлэл сэдвээр хуулиа дээдлэе тэмцээн зохион байгуулсан бөгөөд тус тэмцээнд 3 баг 15 сурагч оролцсоноос 8 дугаар ангийн “Гэрэлт ирээдүй” баг түрүүлсэн байна. Амьжиргааг дэмжих зөвлөлийн гишүүд , Хүнсний эрхийн бичгээр үйлчилдэг дэлгүүрийн эзэдтэй - Аймгийн Хөдөлмөр халамж үйлчилгээний газраас "Нийгмийн халамжийн үйлчилгээн иргэдэд хүргэхэд тэднийг чадваржуулах" чиглэлээр 2 өдрийн онлайн сургалтыг зохион байгуулсан бөгөөд сургалтанд Амьжиргааг дэмжих зөвлөлийн 7 гишүүн, 2 дэлгүүрийн эзэд Засаг дарга, ИТХ-ын дарга нар хамрагдсан байна.

**Заамар сумын ИТХ:**

Заамар сумын ИТХ-ын Тэргүүлэгчдийн хурал 2018 оны 04-р сарын 13 ны өдөр хуралдаж Бичил уурхайн 50 га газрыг тусгай хэрэгцээнээс чөлөөлөх тухай, Төсвийн 2017 оны орлого, зарлагын гүйцэтгэл, сум хөгжүүлэх сангийн тайлан зэргийг хэлэлцсэн байна.

Төмстий багийн ИНХ-ыг 2018 оны 04-р сарын 04-ны өдөр хуралдаж Багийн Засаг даргын 1-р улирлын тайлан, багт орон нутгийн хөгжлийн сангаар хийгдэх ажлын эрэмбэлсэн жагсаалтыг батлах, зэрэг асуудлыг хэлэлцэж ИТХ-ын дарга, Засаг дарга, ЗДТГ-ын мэргэжилтнүүд мэдээлэл хийсэн ба Хайлааст багийн ИНХ-ын 2018 оны 04-р сарын 03-ны өдөр хийж Багийн Засаг даргын тайлан, ААН-ийн Байгаль орчны нөлөөллийн нарийвчилсан үнэлгээнд санал дэмжлэг авах талаар болон ИТХ-ын дарга, Засаг дарга, ЗДТГ-ын мэргэжилтнүүд мэдээлэл хийсэн байна.

Төвийн багийн ИНХ нь 2018 оны 04-р сарын 02-ны өдөр хуралдаж Багийн Засаг даргын 2018 онд хийх үйл ажиллагааны төлөвлөгөө, багт орон нутгийн хөгжлийн сангаас хийгдэх ажлын жагсаалт, АШБ ХХК-ны БОНН үнэлгээнд санал авах зэрэг асуудлыг хэлэлцэж ЗДТГ-ын мэргэжилтнүүд мэдээлэл хийсэн байна.

Аймгийн Мэргэжлийн хяналтын газрын Эм био бэлдмэлийн хяналтын улсын ахлах байцаагч Э.Энхтуяа суманд үйл ажиллагаа явуулж буй Эрүүл мэндийн төвийн санд 19/50 удирдамжийн дагуу хяналт шалгалт хийх явцад хугацаа дууссан 20 гаруй нэр төрлийн 525731,50 төгрөгний эм, эмийн хэрэгслийг сумын ХЭАХСЗ-өөс хамтарсан устгалын комисс уг эмийг устгах арга хэмжээг авсан байна.

Сумын ГХУСАЗЗ-тэй хамтран “Авилга бидний нүдээр” санал хүсэлтийг хайрцаг төсөвт байгууллагуудаар аялуулж , албан тоот хүргүүлэн хуваарь гарган сарын аян зохион байгуулж байгаа бөгөөд “Хүний эрх-Хүүхдийн эрхээс эхлэнэ” хуулиа дээдлэе тэмцээнийг 2018 оны 04-р сарын 19-ны өдөр зохион байгуулж 12 жилийн 4 баг оролцож 1-р байранд Должмаа ахлагчтай 10.б анги, 2-р байранд Батзаяа ахлагчтай “Ялалт” баг, 3-р байранд Марал ахлагчтай “Бяцхан зүрх “ багууд тус тус байр эзэлсэн байна.

**Лүн сумын ИТХ**

Лүн сумын ИТХ-ын Тэргүүлэгчдийн хурал 4 сард 1 удаа хуралдаж 7 асуудал хэлэлцэж, 15 заалт бүхий 5 тогтоол батлан гаргасан байна.

 Сумын ИТХ-ын Тэргүүлэгчдийн ээлжит хурлаар 7 асуудал хэлэлцэж МЭҮТ-ын мэргэжилтэний мэдээлэл , нийгмийн бодлогын мэргэжилтэний мэдээлэл сонсож тэмдэглэлээр үүрэг даалгавар өгсөн. Төсвийн байгууллагуудын өмчийн хадгалалт хамгаалалт, ашиглалтанд хяналт шалгалт зохион байгуулсан ажлын хэсгийн дүгнэлтийн дагуу байгууллагын дарга нарт албан тоотоор өгсөн үүрэг даалгаварын мөрөөр зохион байгуулсан ажлыг хэлэлцэн дүгнэлт өгсөн. ИТХ-ын Тэргүүлэгчдийн 05 дугаар хурлаар “Монгол мал” үндэсний хөтөлбөрийг хэрэгжүүлж, сумын мал аж ахуйн салбарыг тогтвортой хөгжүүлэх бодлогын 2017 оны хэрэгжилтийг хэлэлцэн 64,4 % -тай , Хөдөлмөр эрхлэлтийг дэмжих сумын хөтөлбөрийн хэрэгжилтийг 86,2 % - тай гэж дүгнэсэн. Сумын аварга шалгаруулах Спортын бага наадам зохион байгуулж наадамд 376 баг тамирчид хурд хүч, авхаалж самбаагаа сорьж, Сумын аварга шалгаруулах тэмцээн нийт 4 төрлөөр баг тамирчид оролцсон. Манай сумаас 5-6 хүүгээ цэргийн албанд мордуулсан 2 эхэд хүндэтгэл үзүүлж ИТХ-аас 200.000 мянган төгрөгний хүндэтгэл үзүүллээ. “Хуулиа дээдлье” тэмцээнийг ЕБС-ийн 5-12 дугаар ангийн сурагчдын дунд зохион байгуулж тэмцээнд 7 багийн 35 сурагчид оролцож 1-3 байр эзлүүлж мөнгөн шагнал , өргөмжлөлөөр шагнасан. Мөн цэцэрлэгийн хүүхдүүдийн дунд “Ногоон гэрэл , цагаан шугам” тэмцээнийг зохион байгуулж 1-2 байр эзлүүлж мөнгөн шагналаар шагнасан. “Үдийн цай” , төсвийн байгууллагуудын гал тогоонд хяналт шалгалт хийх ажлын хэсгийг байгуулан дүгнэлтийг 2018 оны 05 сарын 20-ны Тэргүүлэгчдийн хуралдаанд оруулахаар удирдамж боловсруулан бэлтгэл ажлын хангасан байна.

**Баян сумын ИТХ:**

Сумын ИТХ-ын тэргүүлэгчдийн хуралдаан 4-р сарын 11-нд хуралдаж 4 асуудал хэлэлцэхээс 2 асуудлыг хэлэлцэж 1 тогтоол батласан байна.

ГХУСАЗЗ-өөс 4-р сарын 08-ны өдөр “Дэлбээ”, “Бамбар” цэцэрлэгийн хүүхдүүдийн дунд “Ногоон гэрэл цагаан шугам 2018” тэмцээнийг зохион байгуулж явуулсан байна.

Мөн тус зөвлөлөөс “Бид хамтарсан баг” бүсчилсэн олимпиад 4-р сарын 23-ны өдөр Баян, Архуст, Баянжаргалан, Баяндэлгэр, Мөнгөнморьт сумдын дунд зохион ыбайгуулж явуулсан байна.

Сумын нийгмийн халамжийн амьжиргааг дэмжих зөвлөлийн хуралдааныг 4-р сарын 25-ны өдөр хуралдуулж зохих шийдвэрүүдийг гаргасан байна.

Сумын ИТХ-ын бодлогын хороодын дарга нарт тодорхой асуудлуудаар мэргэжил арга зүйн зөвлөгөө өгч 2018 оны ажлыг эрчимжүүлэх үүрэг даалгавар өгч ажилласан байна.

**Цээл сумын ИТХ:**

Сумын ИТХ-ын 8 дугаар хуралдаан болж, хурлаар 8 асуудал хэлэлцэн 10 тогтоол, тэргүүлэгчдийн хуралдаан 1 удаа зохион байгуулж, 5 асуудал хэлэлцэн шийдвэр гаргасан байна.. 4 дүгээр сарын 4-нд “Иргэнээ сонсох өдөр” зохион байгуулж, иргэдээс санал хүсэлтийг хүлээн авч барагдуулан, үүнтэй хамтатган “Элэг бүтэн Төв аймагчууд” дэд хөтөлбөрийн нээлтийн үйл ажиллагааг Эрүүл мэндийн төвөөс зохион байгуулав. Энэ удаагийн иргэнээ соносх өдөрлөгт 62 иргэн, албан хаагчид оролцжээ. ИТХ-ын хуралдааны бэлтгэл ажилтай холбоотой албан тоотыг 3 дугаар сарын 25-нд ЗДТГ-т хүргүүлж, хэлэлцэх асуудалтай холбогдол бүхий тайлан, танилцуулга, судалгаа мэдээллийн баримт бичгийг асуудал хаэлэлцүүлэх журмын дагуу 5-10 хоногийн өмнө ЗДТГ-аас ирүүлж, ИТХ-ын дэргэдэх ажлын хороод танилцан дүгнэлт гаргаж хуралдаанд өргөн барьсан бөгөөд хэлэлцэх асуудлын төлөвлөгөөнд тусгаагдаагүй зохион байгуулалтын асуудлыг ИТХ-ын төлөөлөгчдийн олонхийн саналаар хэлэлцүүлэхээр шийдвэрлэн ИТХ-ын дарга Д.Ууганбаярыг ажлаас нь чөлөөлж, төлөөлөгч Ч.Ядамсүрэнг хурлын даргаар сонгон, үүнтэй холбоотой тэргүүлэгчдийн бүрэлдэхүүнд өөрчлөлт оруулан батласан байна.

Сумын ИТХ-ын 8 дугаар хуралдаанаар Төв аймгийн ЭМНДХэлтсийн улсын байцаагчийн актаар багийн ИНХ-ын дарга нарт НДШ нөхөн төлүүлэх 1881,5 мянган төгрөгийн төлбөр тавьж өр үүссэнийг 2017 оны орон нутгийн төсвийн шилжих үлдэгдлээс төлүүлэх санал оруулж шийдвэрлүүлэн өр барагдуулсан байна. Хуралдааны материалыг цэгцлэн архивын нэгж үүсгэн 1%-ийг аймгийн ИТХ-ын ажлын албанд хянуулахаар хүргүүлснээс гадна ДУС-ээс өөрийн албан байгууллагын болон дээд шатны байгууллага, албан хаагчдаас 36 бичиг тоот захидал, мэдээлэл хүлээн авч, олон нийтийн зар мэдээний хэсгээс 72 зар мэдээг хүлээн авч танилцсан, шинээр гарсан хууль тогтоомж заавар журмын талаар файлын сан дээр 17 мэдээлэл гарсныг танилцан шаардлагтайг хэвлэн авч албан хэрэгцээндээ ашиглаж байна. 25 захидал, бичгийн хариуг хүргүүлсэн байна.

4 дүгээр сарын 4-нд сумын төрийн албаны ёс зүйн хорооны хуралд оролцон жилийн ажлын төлөвлөгөө батлах, ёс зүйн карт хэрэгжүүлэх журам боловсруулж батлуулах зэрэг асуудлыг шийдвэрлэхэд төрийн жинхэнэ албан хаагч хурлын нарийн бичгийн даргын зүгээс санал бодлоо илэрхийлж ажилласан байна.

7 хоног бүрийн Пүрэв гарагт 16:00 цагт зохион байгуулдаг төрийн албан хаагчдын дотоодын сургалтад 4 удаа оролцож, ИТХ-ын нарийн бичгийн дарга 4-р сарын 12-нд сургалт зохион байгуулж, Авлига, ашиг сонирхлын зөрчлийн тухай хууль, тогтоомжийг орон нутагт хэрэгжүүлэх нь, бодлогын баримт бичгийн боловсруулах, хэрэгжүүлэх, гүйцэтгэлийг үнэлэхэд анхаарах асуудал, сумын Засаг дарга түүний тамгын газар, байгууллага, албан хаагчдаас ИТХ-ын хуралдаан, тэргүүлэгчдийн хуралдаанд асуудал өргөн барих хэлэлцүүлэх шийдвэрлүүлэх журам, түүний хэрэгжилтийн талаар сургалт мэдээлэл хийв. Сургалтад 24 төрийн албан хаагч, 3 багийн ИНХ дарга нар хамрагдсан байна.

4 –р сарын 18 нд ИТХ-ын дарга төсөвт албан байгууллагын дарга захирлууд, багийн Засаг дарга нартай уулзаж мэдээлэл солилцон үүрэг чиглэл өглөө. Мөн ИТХ-ын даргаас санаачлан, цусны хорт хавдар өвчний улмаас Бээжин хотод эмчлүүлэх болсон 12 жилийн дунд сургуулийн сурагч Э.Отгонсар охины эмчилгээний зардалд туслах “Сайн үйлсийн аян” өрнүүлэхээр шийдвэрлэсэн байна. Аяны хүрээнд сурагчдын дунд нийт нь нэгийн төлөө сэтгэлийн бэлэг, сумын хэмжээнд насны хязгааргүй гар бөмбөгийн тэмцээн зохион байгуулсан, цаашид хөдөөгийн багийн малчдын урлагийн тоглолт зохион байгуулахаар бэлтгэсэн байна. 4 дүгээр сарын төсвийн зарцуулалт хэвийн явагдаж мэдээ тайланг хугацаанд нь гарган, шилэн дансны мэдээллийг шинэчилсэн, төсөв ёсоор 3064,9 мянган төгрөгийн зардал гаргахаас 3064.0 мянган төгрөгийн гүйлгээ төрийн сангаар хийгдсэн байна.

2.Багийн ИНХ-ын үйл ажиллагаа, түүнд зөвлөн туслах чиглэлээр:

Энэ сард Талын хайрханы 2 дугаар багийн ИНХурал, өдөрлөг болсонтой холбогдуулан. Багийн ИНХуралд нарийн бичгийн дарга , Засаг даргын орлогч бусад мэргэжилтнүүд оролцон цаг үеийн ажлууд, шинээр гарсан тогтоол шийдвэр, хууль журам, малчны тэтгэврийн өөрчлөлтийн талаар мэдээлэл хийв. Засаг даргын орлогч Орон нутгийн хөгжлийн сангийн хөрөнгөөр хэрэгжүүлэх хөтөлбөр, арга хэмжээнийн жагсаалтад иргэдээс санал авах, орон нутгийн хөгжлийн бодлого төлөвлөлтөд иргэдийн оролцоог хангах чиглэлээр сургалт хийсэн байна. 4-р сарын 16-нд Багийн ИНХ-ын дарга , тэргүүлэгчдэд чадавхижуулах сургалт зохион байгуулав, сургалтад төвийн багийн ИНХ-ын тэргүүлэгчид 15 хүн оролцов. Сургалтаар багийн ИНХ-ын тэргүүлэгчдийн эрх үүрэг, эрх үйн үндэс, багийн ИНХ-аас оновчтой шийдвэр гаргах, шийдвэрийн хэрэгжилтэд хяналт тавих, Төсөв, ОНХСанд иргэдийн хяналт, оролцоо гэсэн сэдвээр мэдээлэл өгч ажилласан байна. Багийн ИНХ-ын дарга нарыг 7 хоног бүрийн Даваа гарагт, 9:00 цагт шуурхай зөвлөгөөн, ИТХ-ын даргын өрөөнд ажил төрлийн зөвлөлдөх уулзалт, дотоодын сургалт зохион байгуулахаар шийдвэрлэсэн, энэ сард 4 удаа зохион байгуулсан, сургалт мэдээллийн цагаар ИТХ-ын нарийн бичгийн дарга 4 дүгээр сарын ажлын тайланг хүлээн авч үнэлгээ өглөө, шаардлагатай цаг үеийн бусад ажлын талаархи мэдээлэл солилцож, ажлын дэвтэр хөтлөлттэй танилцсанаас гадна Багийн ИНХ-ын дарга нар иргэнээ сонсох өдөр, Нарны алхалт, тариаланчдын ар гэр, ээжүүдийн сүүн цацал өргөх ёслол зэрэг бүхий л арга хэмжээнд өөрсдөө манлайлан оролцож, иргэдээ хамруулах талаар багийн Засаг даргатай хамтран ажиллахаар болсон байна.

 МЭДЭЭ БЭЛТГЭСЭН:

АЖЛЫН АЛБАНЫ АЖИЛТАН Д.ОЮУНСАЙХАН

ХЯНАСАН:

 НАРИЙН БИЧГИЙН ДАРГА Э.ДОРЖСҮРЭН